車Cam直擊：灣仔的士撞飛女途人 司機怒斥「唔睇燈就衝出嚟」
2024年05月02日 14:48
東網電視
更多新聞短片
的士撞及女途人。
灣仔昨日(1日)上午約11時發生交通意外，一輛載客的士沿皇后大道東東行駛至春園街交界，意外撞倒一名59歲菲律賓籍女子，她背部受傷，被送往律敦治醫院治理。姓陸(75歲)的哥和車上乘客均無恙。
意外一刻的「車Cam」影片，今日(2日)在社交網流傳，顯示當時正下雨，該的士駛至春園街路口時交通燈號為綠色。豈料，一名打傘女途人突然衝出橫過馬路，由於雙方距離太近，的士司機察覺時已收掣不及，左車頭將女途撞跌倒地。
的士上乘客被嚇至驚呼，直斥女途人亂過馬路，「有冇搞錯呀，黐線㗎佢」，並詢問司機「你有冇事呀？」的士司機更憤怒至爆粗回應，「梗係有事啦」，又批評女途人「真係唔睇一路衝出嚟」。